VS001796
Datum: 1997-09-12T02:00:00.000+02:00
datum_sodbe_i_stopnje: 2004-04-06T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe vida in njihove posledice - poškodbe hrbtenice in reber in njihove posledice
fischer: hudi primeri
odskodnina: 6.500.000,00 SIT
opombe: II Ips 133/2006 Revizija tožeče stranke je bila zavrnjena.

Tožnik je s 30% soprispeval k nastanku škode.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Osnovnošolka, kasneje dijakinja.

## Škodni dogodek

Prometna nerseča.

## Poškodba

Poškodbe glave in možganov, zlom lobanjskega dna, krvni podliv v mehkih delih okrog levega očesa - očalni hematom, krvavitev nad trdo možgansko mreno nad levim čelnim režnjem, pretres možganov, obtolčenina možganov, kompresijski zlom telesa in loka petega vratnega vretenca in številne odrgnine po telesu.

## Telesne bolečine

2.000.000,00 SIT Tožnik je trpel trajne hude telesne bolečine 10 dni, trajne srednje hude in občasne srednje hude bolečine 20 dni, trajne srednje hude bolečine 30 dni, trajne lahke in občasne srednje hude bolečine 60 dni, trajne lahke bolečine pa 6 mesecev. Nato so bile bolečine še občasne in lahke, bolj moteče so bile prvo leto in pol po poškodbi (predvsem glavoboli in bolečine v vratu).

#### Hospitalizacija

29 dni (3 tedne v enoti intenzivne nege), bil je umetno ventiliran, terapijo je prejemal parenteralno, operativni poseg na glavi, 2 operativna posega hrbtenice.

#### Ambulantno zdravljenje

Številni kontrolni in specialistični pregledi, fizikalna terapija.

#### Nevšečnosti med zdravljenjem

Trajni urinski kateter, več RTG slikanj, 4 CT preiskave, imobilizacija vratu s Philadelphija ovratnico 1 mesec, Schanzova ovratnica mesec in pol, 15 mesečno jemanje protiepileptične terapije.. Izostanek od šolskega pouka od 15.9.1997 do 17.11.1997,

## Strah

300.000,00 SIT Tožnik je trpel hud sekundarni strah 1 mesec in pol po poškodbi, preden je pričel normalno hoditi in koordinirati gibe. Ko je dojel naravo poškodbe, je imel pred vsakim gibom glave in vratu hud strah. Srednje hud strah pred posledicami poškodbe je čutil še približno 6 mesecev.

## Zmanjšanje življenjske aktivnosti

4.000.000,00 SIT Trajne posledice poškodbe so tožnikov slabši vid, ki ga korigira z očali in blage motnje višjih živčnih dejavnosti. Motnje koncentracije in slabša psihofizična vzdržljivost so posledica okvare čelnih režnjev. Od poškodbe potrebuje več časa za učenje, pa tudi več počitka. Zaradi posledic poškodbe vratne hrbtenice je gibljivost vratu lažje omejena, izogiba se športnemu udejstvovanju, težje dela z računalnikom, neugodje mu povzroča prisilna drža glave in vratu, nezmožen je za vojaško službo. Možna je tudi popoškodbena epilepsija in predčasne degenerativne spremembe na hrbtenici, ter posledične okvare živčevja, kot posledica hude poškodbe hrbtenice. Tožnikovo trajno zmanjšanje življenjskih aktivnosti je 25%.

## Skaženost

200.000,00 SIT Tožnik ima na lobanji 10 cm dolgo polkrožno brazgotino in vdrto kost, na vratu ima 10,5 cm dolgo in 0,5 široko brazgotino, postoperativna brazgotina na predelu medenice v dolžini 6 cm. Nežne brazgotine še na predelu zapestij, obojestransko in na kolenih.

---

ZOR člen 200, 203